‘จีสตีล-จีเจเอส’งบเสี่ยงถูกแก้
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ผู้สอบบัญชีไม่ให้ความเห็นชอบ ปรับปรุงปี’5152ขาดทุนเพิ่ม
โพสต์ทูเดย์ — ตลาดแขวน SP แม่ลูก “GSTEELGJS” หลังงบการเงินปี 25512552 ที่ปรับปรุงแล้ว ขาดทุนหนักขึ้น 
รายงานข่าวจากตลาดหลักทรัพย์ เปิดเผยว่า ตลาดหลักทรัพย์ได้ขึ้นเครื่องหมาย SP พักการซื้อขายหุ้นบริษัท จีสตีล (GSTEEL) และบริษัท จี เจเอส (GJS) ช่วงบ่ายวันที่ 27 ก.ย.ที่ผ่านมา เนื่องจากงบการเงินที่ปรับปรุงแล้วของ 2 บริษัทขาดทุนเพิ่มขึ้น และจะปลด SP ช่วงเช้าวันที่ 28 ก.ย. และขึ้นป้าย NP จนกว่าได้ข้อสรุปว่า 2 บริษัทไม่ต้องแก้ไขงบการเงินฉบับปรับปรุง 
สำหรับ GSTEEL งบปี 2552 ขาดทุนเพิ่มขึ้น 1,734 ล้านบาท จาก 8,581 ล้านบาท เป็น 10,315 ล้านบาท และปี 2551 ขาดทุนเพิ่มขึ้น 1,969 ล้านบาท จากขาดทุน 1,234 ล้านบาท เพิ่มเป็น 3,203 ล้านบาท ซึ่งงบปี 2552 ขาดทุนเพิ่มขึ้น 7,112 ล้านบาท หรือ 222% เทียบปี 2551 ขาดทุนต่อหุ้น 0.75 บาท 
ส่วน GJS งบปี 2552 ขาดทุนเพิ่มขึ้น 1,814 ล้านบาท จากขาดทุน 4,594 ล้านบาท เป็นขาดทุนสุทธิ 6,408 ล้านบาท 
อย่างไรก็ตาม งบปี 2552 ที่ปรับปรุงใหม่ กลุ่มบริษัท จีสตีล ขาดทุนสุทธิ 13,540 ล้านบาท (เฉพาะกิจการ 9,751 ล้านบาท) เทียบกับงบปี 2551 (ปรับปรุงใหม่) ที่มีผลขาดทุน 6,347 ล้านบาท (เฉพาะกิจการ 4,401 ล้านบาท) 
ด้านรายได้การขายและต้นทุนขาย ปี 2552 (ปรับปรุงใหม่) กลุ่มจีสตีลมีรายได้ขายเป็นเงิน 27,063 ล้านบาท ขาดทุนขั้นต้น 8,930 ล้านบาท และปี 2551 (ปรับปรุงใหม่) มีรายได้ขาย 41,313 ล้านบาท ขาดทุนขั้นต้น 380 ล้านบาท เนื่องจากปี 2552 (ปรับปรุงใหม่) ราคาขายเฉลี่ยของสินค้าต่ำกว่าปี 2551 ขณะที่บริษัทต้องใช้วัตถุดิบราคาสูง ซึ่งยกมาจากปี 2551 เพื่อใชผลิตปี 2552 
นอกจากนี้ กลุ่มบริษัทกลับรายการค่าเผื่อจากการลดมูลค่าสินค้าคงเหลือ 3,888 ล้านบาท เนื่องจากราคาขายเฉลี่ยเพิ่มขึ้น อีกทั้งต้นทุนขายเฉลี่ยที่ลดลงระหว่างปี ขณะที่ปี 2551 (ปรับปรุงใหม่) ไม่มีการกลับรายการนี้ 
อย่างไรก็ตาม ปี 2551 (ปรับปรุงใหม่) กลุ่มบริษัทบันทึกผลขาดทุนเป็นเงิน 4,972 ล้านบาท จากการลดมูลค่าสินค้าคงเหลือ เป็นผลจากการลดลงราคาสินค้าสำเร็จรูป วัตถุดิบ และประมาณการขาดทุนจากคำสั่งซื้อวัตถุดิบที่ยังไม่ได้รับมอบเป็นเงิน 476 ล้านบาท ซึ่งปี 2551 ไม่มีการบันทึกประมาณการดังกล่าว รวมทั้งได้สำรองขาดทุนการค้ำประกัน 620 ล้านบาท ซึ่งปี 2551 ไม่มีการบันทึก 
สำหรับหนี้สูญและหนี้สงสัยจะสูญ ปี 2552 กลุ่มบริษัทได้ตั้งสำรองค่าเผื่อหนี้สงสัยจะสูญเพิ่ม 1,157 ล้านบาท (งบเฉพาะกิจการ 4,357 ล้านบาท) ได้ตั้งค่าเผื่อการด้อยค่าสินทรัพย์ 1,578 ล้านบาท